Adam Sandler

**Adam Richard Sandler** (født 1966) er en amerikansk skuespiller, komiker, filmprodusent og musiker. Han ble født i Brooklyn i New York, og vokste opp i Manchester i New Hampshire.

## Liv og virke
Sandler startet sin skuespiller karriere i 1987 med rollen som «Smitty» i *[[The Cosby Show]]* (1985–1989).  Han var også artist på MTVs gameshow *Remote Control*, der han opptrådte som figurene «Trivia Delinquent» og «Stud Boy».

Sandler begynte som stand-up-komiker på klubber ved at han spontant gikk på scenen på en klubb i Boston. Han ble siden oppdaget av komiker Dennis Miller, som så Sandlers opptreden i Los Angeles. Miller anbefalte ham straks til *[[Saturday Night Live]]*s produsent Lorne Michaels. Sandler ble leid inn som manusforfatter til *Saturday Night Live* i 1990, og fikk være med som skuespiller det påfølgende året. Han skapte raskt oppmerksomhet rundt seg selv ved å utføre originale og morsomme sanger på showet. I 1995 forlot han *Saturday Night Live* for å fokusere på skuespillerkarrieren sin.

Sandlers første hovedrolle var i kultfilmen *[[Billy Madison]]*, der han spiller en voksen mann som må gå om igjen 1.-12. klasse, slik at han skal kunne arve sin fars hotellkjede. Han fulgte opp denne filmen med andre overraskende vellykkede filmer som *[[Happy Gilmore]]* (1996) og *[[Bryllupssangeren]]* (1998). 

Sandler har flyttet seg fra den sprø humoren han hadde i de første filmene, og over til en mer seriøs humor, slik som i den kritikerroste *[[Punch-Drunk Love|Punch Drunk Love]]* som han ble nominert til en Golden Globe for, og *Spanglish*. 

Sandler holder som kjendis en lav profil og gir sjelden intervjuer. Han legger imidlertid sporadisk ut små videobeskjeder på sin nettside med oppdateringer i sitt liv som han føler han kan dele med fansen sin. Sandler gikk ut fra New York University med bachelor i kunst i 1991. Den 22. juni 2003 giftet han seg med fotomodellen Jackie Titone, som han møtte på filmsettet til *[[Big Daddy (film)|Big Daddy]]*. Sandler og Titone arbeidet senere sammen i Rob Schneiders komedie *[[Deuce Bigalow: Male Gigolo]]*, som Sandler var medprodusent for. Han har også sitt eget produksjonsselskap, Happy Madison, navngitt etter to av hans første filmer.

## Filmografi
* *[[Going Overboard]]* (1989)
* *[[Shakes the Clown]]* (1992)
* *[[Coneheads]]* (1993)
* *[[Airheads]]* (1994)
* *[[Mixed Nuts]]* (1994)
* *[[Billy Madison]]* (1995) (også forfatter)
* *[[Happy Gilmore]]* (1996) (også forfatter)
* *[[Bulletproof]]* (1996)
* *[[Bryllupssangeren]]* (1998)
* *[[Dirty Work]]* (1998) (cameo)
* *[[The Waterboy]]* (1998) (også medprodusent og forfatter)
* *[[Big Daddy]]* (1999) (også medprodusent og forfatter)
* *[[Lille Nicky – Djevelungen]]* (2000) (også medprodusent og forfatter)
* *[[En mann for sitt dyr]]* (2001) (cameo) (også medprodusent)
* *[[Punch Drunk Love]]* (2002)
* *[[Mr. Deeds]]* (2002) (også medprodusent)
* *[[Eight Crazy Nights]]* (2002) (voice) (også forfatter og produsent)
* *[[The Hot Chick]]* (2002) (Cameo) (også medprodusent)
* *[[Terapi for korte lunter]]* (2003) (også medprodusent)
* *[[Pauly Shore Is Dead]]* (2003) (dokumentar) (stemme)
* *[[Stupidity]]* (2003) (dokumentar)
* *[[50 First Dates]]* (2004)
* *[[Spanglish (film)|Spanglish]]* (2004)
* *[[The Longest Yard]]* (2005)
* *[[Deuce Bigalow: European Gigolo]]* (2005) (cameo)
* *[[Click]]* (2006)
* *[[Reign Over Me]]* (2007)
* *[[I Now Pronounce You Chuck and Larry]]* (2007)
* *[[Ikke krøll med Zohan]]* (2008)
* *[[Bedtime Stories]]*  (2008)
* *[[Funny People]]*  (2009)
* *[[Grown Ups (film)|Grown Ups]]*  (2010)
* *[[Just Go with It]]*  (2010)
* *[[Jack & Jill]]* (2010)
* *[[Zookeeper]]* (2011)
* *[[That's My Boy (2012)|That's My Boy]]* (2012)
* *[[Grown Ups 2]]* (2013)
* *[[Blended]]* (2014)
* *[[The Meyerowitz Stories]]* (2017)
* *[[Murder Mystery]]* (2019)

## Komediealbum (diskografi)
* *[[They're All Gonna Laugh At You!]]* (1993)
* *[[What The Hell Happened To Me?]]* (1996)
* *[[What's Your Name?]]* (1997)
* *[[Stan and Judy's Kid]]* (1999)
* *[[Shhh...Don't Tell]]* (2004)
* *Just go with it* (2011)

## Referanser


## Eksterne lenker
* 
* 
* 
* 
*  AdamSandler.com.ar – bilder, biografi, filmografi og sitater
* Adam Sandler på Medietilsynets hjemmeside